Man kritiek ná inwoners hom glo aanrand | Maroela Media
Man kritiek ná inwoners hom glo aanrand
'n Man is in 'n kritieke toestand in die hospitaal nadat hy Saterdagaand glo deur inwoners van 'n nedersetting in Imbali, Pietermaritzburg, erg aangerand is.
Werner Vermaak, woordvoerder van ER24, het gesê paramedici is omstreeks 23:30 na die nedersetting ontbied. Daar het hulle 'n 23-jarige man met veelvuldige steekwonde oor sy hele liggaam, 'n gebreekte skedel en erge gesigfrakture aangetref.
"Die inwoners van die gemeenskap was vyandig teenoor die paramedici wat probeer het om die man op die toneel te stabiliseer," het Vermaak gesê. "Daar is aan die paramedici gesê dat die man glo vroeër die aand 'n kind met 'n mes gesteek het en dat hy daarom deur inwoners aangerand is."
Volgens Vermaak moes die paramedici noodgedwonge die man in die ambulans laai en hom op pad na die hospitaal behandel, aangesien die inwoners ongelukkig was omdat die man mediese behandeling ontvang en die paramedici gedreig het. "Die man is op pad na die hospitaal aan 'n asemhalingsapparaat gekoppel en die polisie is in kennis gestel," het hy gesê.
Vermaak kon nie bevestig of die polisie later na die toneel toe is nie. Maroela Media het die betrokke polisiewoordvoerder genader vir kommentaar en wag op terugvoer.
Man vas oor 'vervalste' medisynevoorskrif
Its the african way ….african solutions for african problems
Jakes ek dink nie daardie soort boendoegeweld sit in my siel en hande nie. Het jy al mob justice in aksie gesien? Dit is werklik grusaam en onmenslik satanies. Sluit my uit asseblief.
Die gemeenskappe is ma net moeg vir hierdie tipe mense in hulle samelewing. Mens het regtig nie baie simpatie met hierdie man nie. Hy sal tog niks oorkom nie en hulle weet dit. Seker nie altyd die regte ding om dinge op so manier uit te sorteer nie………… Dink nie daar ou sal gou weer so iets probeer nie, dis nou as hy dit oorleef.